Cele mai mici salarii în HoReCa și turism. Cât câștigă un barman sau un ospătar
- Antonia Hendrik
- 30 martie 2024, 07:03
HoReCa, dar și angajatorii din turism au scos cele mai multe joburi în ultima lună, potrivit unei platforme de recrutare, care arată cât se câștigă în aceste domenii. Aproape trei sferturi din angajații care lucrează în HoReCa sau turism câștigă sub salariul mediu pe economie.
HoReCa, un domeniu cu salarii mici
Conform unei platforme online de angajări, doar în ultima lună au fost peste 80.000 de aplicări. Cei mai mulți dintre cei care lucrează în aceste domenii câștigă între 1.900 și 3.000 lei, și anume 36,9% dintre aceștia.
"Argumentul câștigurilor, dar și faptul că au la dispoziție un număr mare de oportunități similare în afara țării, pe salarii de trei, patru sau chiar cinci ori mai mari au adâncit deficitul de candidați cu care se confruntă angajatorii din turism și HoReCa. În plus, sunt două sectoare afectate și de un nivel ridicat de fluctuație a personalului. În acest context, au fost printre primii care au apelat la soluția importului de candidați, în special din țările asiatice", spune Roxana Drăghici, Head of Sales la eJobs.ro.
Cele mai mici salarii medii nete introduse până în acest moment de către angajații din turism și HoReCa, sunt pentru joburile:
- Cameristă – 2.600 de lei
- Barman – 2.800 de lei
- Ospătar - 2.900 de lei
- Ajutor de bucătar - 3.100 de lei
- Brutar / patiser / cofetar – 3.100 de lei
HoReCa, un domeniu cu salarii mici. Sursa foto: Pixabay
Județele cu cele mai mici și cele mai mari salarii în 2024
Județele cu cele mai mici salarii medii nete din Turism și HoReCa sunt:
- Bistrița – 2.500 de lei
- Gorj – 2.700 de lei
- Prahova - 2.900 de lei
- Călărași – 3.000 de lei
- Caraș-Severin – 3.000 lei
HoReC oferă salarii mai mari în cinci județe
Pe de altă parte, chiar și în județele în care este vorba despre valori maxime ale salariului mediu, acestea se situează sub media pe economie:
București – 4.400 de lei Timiș – 4.100 de lei Cluj – 3.700 lei Brașov – 3.700 de lei Constanța – 3.600 lei
În ceea ce privește joburile postate de angajatorii din străinătate pentru aceste domenii, media netă salarială este de 8.000 de lei pe lună. În acest moment, pe eJobs sunt disponibile peste 25.000 de locuri de muncă. Peste 750.000 de specialiști și-au introdus veniturile până în prezent în Salario, potrivit antena3.ro.